સુરેશ ઐયરે શિક્ષણનું મહત્ત્વ અને સેવાનો જુસ્સો પોતાના જીવનની શરૂઆતથી જ સમજયાં છે. સ્નાતક થયા પછી તેમણે ઇસરોમાં વિજ્ઞાની તરીકે પોતાની પ્રથમ નોકરી શરૂ કરી હતી. નોકરી શરૂ કર્યા પછી તેમણે પ્રથમ બેંગલોરમાં જરૂરિયાતમંદ બાળકોને શિક્ષણ આપવાની શરૂઆત કરી હતી, જેઓ ફી ભરી શકતાં નહોતાં. એકલ મુવમેન્ટની શરૂઆત 1989માં એક ગામ અને એક સ્કૂલથી થઈ હતી અને આજે એકલ સ્કૂલ ભારતમાં 70 હજાર ગામડાંમાં ચાલે છે. એકલે ગયા વર્ષે આઠ મિલિયન ડોલર ફંડ ભેગું કર્યું હતું અને આ વર્ષે દસ મિલિયન ડોલરથી વધુ ફંડ એકઠું કરવાનો હેતુ છે.